La Lacuna de Sarinyena (Laguna de Sarinyena en parlas no conservaderas de la xorda intervocalica) ye una lacuna que se fació en una salada dita Chapazal por plegar-ie auguas sobrants de los reganos dende la decada de 1960, que facioron que ya nunca no se secase y que la concentración de sals se fese menor. Ye de gran intrés pa la observación d'aus aquaticas. Fue declarada Refuchio de Fauna Silvestre seguntes decreto 70/1995 de 4 d'abril, de la Diputación Cheneral de Aragón.